User:දක්ෂිණ බෝධිනායක

දක්ෂිණ බෝධිනායක තම ළදරු පාසල් අධ්‍යාපනය ලබන්නේ ශ්‍රී ලංකාවේ නුගේගොඩ නගරයේ පිහිටි අනුලා ළදරු පාසලෙනි. ඒ 1975 වසරේදීය. මුලික අධ්‍යාපනය ආරම්භ වන්නේ කොළඹ 10 අසෝක විද්‍යාලයෙනි. (එවකට අසෝක කනිෂ්ට විද්‍යාලය ලෙස හැදින්වීය ). පත්මසිරි ධර්මරත්න මහතා එහි විද්‍යාලයාධිපති වශයෙන් කටයුතු කළේය. දක්ෂිණ සිය ද්විතීක අධ්‍යාපනය අරඹන්නේ කොළඹ ආනන්ද විද්‍යාලයෙනි. කොළඹ ආනන්ද විද්‍යාලය, ශ්‍රී ලංකාවේ ප්‍රධානතම බෞද්ධ පාඨශාලාවයි. 1969 දෙසැම්බර් 19 වනදා කොළඹ 10 ද සොයිසා කාන්තා රෝහලේදී ජන්මලාභය ලැබූ දක්ෂිණ බෝධිනායකගේ මුල් ගම බෙන්තොටය. එය ශ්‍රී ලංකාවේ  දකුණු පළාතේ ප්‍රධාන සංචාරක නගරයකි. බෙන්තොට බෙන්තර නමින්ද හඳුන්වනේය. බෙන්තොට ගඟ දකුණු පළාතෙත් බස්නාහිර පළාතෙත් මායිම් ලෙස සැළකේ. බෙන්තොට ශ්‍රී ලංකාවේ ට එන ලොවපුරා විදේශීය සංචාරකයින්ගේ වෙසෙසි ආකර්ෂණය දිනාගත් සංචාරක පාරාදීසයකි. එහෙත් බෙන්තර ජන ජීවිතය තුල පැහදිළි ප්‍රමාණාත්මක සංවර්ධනය සිදුවී නොමැත .ග්‍රාමීය ජනතාවගේ යටිතළ පහසුකම් පිළිබඳව ප්‍රශ්න රැසකි. පොදු මහජන්තාවගේ ආර්ථික හා සමාජයීය දියුණුව උදෙසා ගම තුල ක්‍රමානුක වැඩපිළිවෙලක් සකස් වී නොමැත. බෙන්තර ගමෙන් බිහිවූ උගතුන්, වියතුන් හා කීර්තිමත් ශ්‍රී ලාංකිකයින් ගණනාවකි. දක්ෂිණ බෝධිනායක ගේ පියා ධනසිරි බෝධිනායක ය. ඔහු ශ්‍රී ලංකාවේ කීර්තිමත් විද්‍යා ලේඛකයෙකි. ලියා ඇති පොත් සිය ගණනකි. ධනසිරි බෝධිනායක විද්‍යා ගණිත ගුරුවරයෙකු ලෙස දශක ගණනාවක් කටයුතු කළේය. ඔහු ශ්‍රී ලංකා ගුවන් විදුලි සංස්ථාවේ වැඩසටහන් සම්පාදක වරයෙකි. හෙතෙම විද්‍යා වැඩසටහන් නිෂ්පාදනයෙහිලා පුරෝගාමී ගුවන් විදුලි සන්නිවේදකයෙකි. ජර්මනියේ ( එවකට බටහිර ජර්මනිය ) ගුවන් විදුලි හා රුපවාහිනී අධ්‍යනය පිළිබඳව පූර්ණ කාලීන ශිෂ්‍යත්වයක් ලැබූ ධනසිරි බෝධිනායක එහි දෙවසරක පුහුණුවක් ලැබුවේ එහි විශිෂ්ට සමාර්ථය ලබමින් ය. ශ්‍රී ලංකාවේ සීමාසහිත එක්සත් ප්‍රවෘත්ති පත්‍ර සමාගමේ ( ලේක් හවුස් ) ප්‍රථම සතිපතා විද්‍යා පුවත්පත වූ විදුනැණ විද්‍යා පුවත් පතේ පුරෝගාමී ආරම්භක කතුවරයාය. ( විදුනැණ ආරම්භ වන්නේ විදුරැස නමිනි). දක්ෂිණ බෝධිනායක ගේ මව කුසුම් බෝධිනායක. විවාහයට පෙර ඇය කුසුම් බාලසූරිය යයි. ශ්‍රී ලංකා වේ කොළඹට සැතපුම් 12 ක් පමණ නොදුරින් පිහිටි කොට්ටාව ඇය උපන් ගමයි. එවකට ශ්‍රී ලංකාවේ විසූ ඉතා කීර්තිමත් දෛවඥයෙකු වූ ඩී. එස්. බාලසූරිය ඇගේ පියා ය.